b'\n_START_ARTICLE_\nPira\xc5\xa1i\xc5\xa1ki slap\n_START_PARAGRAPH_\nPira\xc5\xa1i\xc5\xa1ki slap, tudi slap Pera\xc4\x8dica (doma\xc4\x8dini mu pravijo P\xc3\xa9ro\xc5\xa1ca), je 102 m visok slap na potoku Pira\xc5\xa1ica (v zaselku Log v Bohinju (ob cesti Bled-Bohinj med naseljema Bitnje in Nomenj._NEWLINE_Slap pada v treh stopnjah: najprej prek previsne stene, nato zdrsi po kompaktni skali in se izlije v tolmun. Slap je ve\xc4\x8dinoma suh, v de\xc5\xbeevnih obdobjih pa je mo\xc4\x8d videti obilen pretok vode._NEWLINE_Na potoku se nahaja mala hidroelektrarna, ki ima zajetje nad slapom, nakar voda te\xc4\x8de po cevi. To \xc5\xa1e dodatno zmanj\xc5\xa1uje pretok vode preko slapa._NEWLINE_V razdalji enega kilometra se nahajajo \xc5\xa1e naslednji slapovi: slap Grme\xc4\x8dica, Bezenski slap in Koritni\xc5\xa1ki slapovi.'